ირმა კურტი

ირმა კურტი (დ. 20 მარტი, 1966) — ალბანელი პოეტი, მწერალი, ლირიკოსი, ჟურნალისტი და მთარგმნელი. ის არის ნატურალიზებული იტალიის მოქალაქე.https://www.pw.org/directory/writers/irma_kurti

 პირადი ცხოვრება 
ირმამ დაამთავრა ტირანას უნივერსიტეტის ინგლისური ფაკულტეტი 1988 წელს, მას შემდეგ, იგი მუშაობდა ინგლისური ენის მასწავლებლად სკოლაში და ჟურნალისტად სხვადასხვა ჟურნალ-გაზეთებში, როგორიცაა "Mësuesi" (მასწავლებელი) და "Dita informacion" (დღის ინფორმაცია).

1997 წლის სექტემბერში მან წარმატებით დაამთავრა ბერძნული ენისა და კულტურის ერთწლიანი კურსი ათენის უნივერსიტეტში, საბერძნეთში. მან ასევე გაიარა მრავალი კურსი ჟურნალისტიკის სპეციალიზაციისთვის ევროპისა და ჩრდილოეთ ამერიკის სხვადასხვა ქვეყნებში.

კურტი პოეზიით ადრეულ ასაკში დაკავდა.. 1980 წელს მან მოიპოვა პირველი პრიზი, ჟურნალ "პიონიერის" 35 წლის იუბილეს ფარგლებში ჩატარებულ, ეროვნულ კონკურსში.https://store.pothi.com/book/irma-kurti-vanished-loves/ 1989 წელს მან მიიღო მეორე პრიზი ალბანეთის დამოუკიდებლობის მიღების 45 წლისთავზე რადიო ტირანას მიერ ორგანიზებულ კონკურსში, რომელიც მხოლოდ ახალგაზრდა პოეტებისთვის ჩატარდა..https://www.bookemon.com/book-profile/within-sorrow/914340 მას შემდეგ მან მოიგო 85 ჯილდო იტალიასა და შვეიცარიაში რამდენიმე საერთაშორისო ლიტერატურულ კონკურსში. 2013 წელს მან მოიგო IX გამოცემის საერთაშორისო პრიზი Universum Donna (წლის ქალის ექვივალენტი) და გაიმარჯვა მშვიდობის ელჩის ნომინაციაში. მას ასევე მიენიჭა პრიზი: "2015 წლის ალბანელი პოეტი".

ირმა კურტი ასევე ცნობილია როგორც ლირიკოსი, იგი გახლავთ არაერთი ცნობილი ალბანური სიმღერის ტექსტის ავტორი.

მან გამოაქვეყნა ოცდარვა წიგნი ალბანურად და ოცდაოთხი იტალიურად, მათ შორის პოეზიის კრებულები, მოთხრობები და რომანები. მისი წიგნები ითარგმნა და გამოიცა 14 ქვეყანაში. https://www.polismagazino.gr/poems-by-irma-kurti/  

2020 წელს მან მიიღო ვიკიპოეზიის საპატიო პრეზიდენტის წოდება. ცხოვრობს ბერგამოში, იტალია.https://en.kavyakishor.com/2023/04/25/irma-kurti-poems-and-bio/

რესურსები ინტერნეტში
 Incontro con la poesia di Irma Kurti 
 Irma Kurti 
 Sotto la mia maglia 
'Tra le due rive', di Irma Kurti

Irma Kurti 

Irma Kurti

სქოლიო

კატეგორია:იტალიელი პოეტები
კატეგორია:იტალიელი მწერლები
კატეგორია:ალბანელი ჟურნალისტები
კატეგორია:მთარგმნელები
კატეგორია:ალბანელი პოეტები
კატეგორია:მწერალი ქალები
კატეგორია:ალბანელი მწერლები
კატეგორია:ალბანელები
კატეგორია:ცოცხალი ადამიანები